Lesersfoto: Treinspoor • Weg! Neem beter FOTOS
Deur Shelley, Februarie 8, 2018	Posted in: Lesersfoto
Fotograaf: Cindy Bester
Toerusting: Nikon D5100; Nikkor 18-55 mm-lens
Ek is altyd op soek na nuwe plekke om foto's te neem, en Despatch het ek al goed verken om die mooiste
plekke te ontdek. Van die stasie af in die rigting van Uitenhage is daar 'n voetpaadjie langs die spore. Op 'n sekere tyd van die jaar daal die son in lyn met die spore wat goeie foto's lewer.
WEG SE TOAST COETZER SÊ: Ek hou daarvan om te kyk watse foto's Cindy op Instagram plaas, omdat sy veral fokus op die gebied rondom Port Elizabeth en Despatch. Volgende keer as Weg dalk 'n foto soek van 'n trein in die Oos-Kaap, dan weet ek: Vra vir Cindy!
Die dramatiese laatmiddaglig en die sterk fatsoene van die garingbome op die voorgrond laat Cindy se foto uitstaan. Dis 'n klassieke komposisie, met 'n boeiende voorgrond, die hoofvoorwerp (die trein) wat dieper die raam in beweeg en die berge in die verte na regs wat die landskap afrond.